Immigrant in tas gekry | Maroela Media
Foto: AP Photo/Spanish Interior Ministry, via AP
'n Vrou is in hegtenis geneem nadat 'n man in haar bagasie gevind is toe sy Ceuta, 'n outonome Spaanse stad in Noord-Afrika, wou binnegaan.
Die 19-jarige immigrant van Gaboen is Vrydag in die 22-jarige Marokkaanse vrou se tas gekry toe sy Ceuta uit Marokko wou binnegaan. Volgens wetstoepassers het die vrou veiligheidspunte by die grenspos probeer vermy en beamptes het agterdogtig geraak.
Die man is uit die tas gehaal en het onmiddellik mediese behandeling gekry. Intussen is 'n 30-jarige Marokkaanse man Maandag ook by die grenspos in hegtenis geneem nadat hy glo twee immigrante in sy motor in Ceuta probeer insmokkel het.
en hoekom wil ons dit weet?
Ons sit met ons eie immigrante chaos.
Kan maar net lag!!
Ja, ons land het genoeg probleme van sy eie en veral wat onwettige immigrante betref. Maar regtig, hierdie dui op ñ absolute desperasie onder dié mense om tot sulke uiterstes te gaan om uit hulle omstandighede te probeer 'vlug'. Dis baie hartseer.